
ΟΜΑΔΑ  Α
Για τις προτάσεις από Α1 μέχρι και Α5 να γράψετε στο τετράδιό σας τον αριθμό της καθεμιάς και δίπλα σε κάθε αριθμό τη λέξη Σωστό, αν η πρόταση είναι σωστή, και Λάθος, αν η πρόταση είναι λανθασμένη.

Α1. Οικονομικές ανάγκες ονομάζονται εκείνες που για την ικανοποίηση τους χρησιμοποιούνται αγαθά που είναι αποτέλεσμα ανθρώπινης προσπάθειας.							Μονάδες 3

Α2. Η βελτίωση της τεχνολογίας παραγωγής των δύο αγαθών που παράγονται σε μια υποθετική οικονομία μπορεί να έχει ως αποτέλεσμα τη μετατροπή ενός εφικτού συνδυασμού παραγωγής των δύο αγαθών σε άριστο.												Μονάδες 3

Α3. Τα αγαθά των οποίων η ζήτηση µειώνεται, όταν το εισόδηµα των καταναλωτών αυξάνεται, ονοµάζονται κατώτερα αγαθά.									
Μονάδες 3
Α4. Όταν ΕD = 0 σε όλα τα σημεία της καμπύλης ζήτησης, τότε η ζήτηση χαρακτηρίζεται τελείως ανελαστική και η καμπύλη ζήτησης είναι παράλληλη προς τον άξονα των ποσοτήτων.
											Μονάδες 3

Α5. Όταν η συνάρτηση ζήτησης ενός προϊόντος είναι ισοσκελής υπερβολή, η συνολική δαπάνη των καταναλωτών για το προϊόν μεταβάλλεται, καθώς μεταβάλλεται η τιμή του.
								Μονάδες 3





Για τις προτάσεις Α6 και Α7 να γράψετε στο τετράδιό σας τον αριθμό της πρότασης και δίπλα του το γράμμα που αντιστοιχεί στη σωστή απάντηση.

Α6  Η καμπύλη παραγωγικών δυνατοτήτων μιας οικονομίας μετατοπίζεται προς τα δεξιά όταν:
α) μειώνεται η ανεργία
β) αυξάνεται η απασχόληση.
γ) βελτιώνεται η τεχνολογία παραγωγής των αγαθών
δ) συμβαίνουν όλα τα παραπάνω
Μονάδες 5
Α7  Στο μέλλον η τιμή ενός αγαθού Χ αναμένεται να αυξηθεί. «Σήμερα» στην αγορά του αγαθού αυτού παρατηρείται: 
α. μείωση της ζήτησής του 
β. μείωση της ζητούμενης ποσότητάς του 
γ. αύξηση της ζήτησής του 
δ. αύξηση της ζητούμενης ποσότητάς του.

												Μονάδες 5

ΟΜΑΔΑ  Β

B1. Από τους προσδιοριστικούς της ζήτησης να αναπτύξετε με τη βοήθεια κατάλληλων διαγραμμάτων τις τιμές των άλλων αγαθών. 			  
Μονάδες 25

 






ΟΜΑΔΑ  Γ
Δίνεται ο παρακάτω πίνακας με τους μέγιστους συνδυασμούς δύο αγαθών Χ και Ψ που παράγει μία υποθετική οικονομία:

Γ1. Nα συμπληρώσετε τα κενά του παραπάνω πίνακα δείχνοντας όλους τους σχετικούς υπολογισμούς δεδομένου ότι: 
· Καθώς κινούμαστε από το μέγιστο συνδυασμό Β στο μέγιστό συνδυασμό Γ η ποσότητα του αγαθού Χ αυξάνεται κατά 50% και για κάθε δύο μονάδες του αγαθού Χ που παράγονται θυσιάζονται 8 μονάδες του αγαθού Ψ.
Μονάδες 7
Γ2. Να προσδιορίσετε υπολογιστικά με τη βοήθεια του κόστους ευκαιρίας αν οι παρακάτω συνδυασμοί μπορούν να παραχθούν: 
(α) Χ=50 και Ψ=950
(β) Χ=120 και Ψ=720
(γ) Χ=170 και Ψ=450 

Μονάδες 7 
Γ3. Ο συνδυασμός (δ) Χ=220 και Ψ=90 είναι εφικτός ή ανέφικτος; Να αναφέρετε τους τρόπους με τους οποίους μπορεί να μετατραπεί σε μέγιστο συνδυασμό.
Μονάδες 5
Γ4. Ποιο είναι το πραγματικό κόστος των πρώτων 125 μονάδων του αγαθού X;
Μονάδες 6
ΟΜΑΔΑ  Δ
Οι παραγωγικές δυνατότητες μιας υποθετικής οικονομίας που παράγει δύο αγαθά Χ και Υ περιγράφονται από τον παρακάτω πίνακα:

	Συνδυασμοί

Αν γνωρίζετε ότι:
· Για κάθε 2 μονάδες του Χ που παράγονται από το συνδυασμό Α στο συνδυασμό Β απαιτείται θυσία 2 μονάδων του αγαθού Υ.
· Στο συνδυασμό Ε η οικονομία χρησιμοποιεί όλους τους παραγωγικούς συντελεστές της στην παραγωγή του αγαθού Χ και παράγει 65 μονάδες από το αγαθό αυτό.
· Για την παραγωγή των 50 πρώτων μονάδων του Χ η οικονομία θυσιάζει 80 μονάδες του αγαθού Υ.
· Για την παραγωγή των 15 τελευταίων μονάδων του Χ η οικονομία θυσιάζει 65 μονάδες του αγαθού Υ.
· Για κάθε επιπλέον μονάδα του Υ που παράγεται από το συνδυασμό Ε στο συνδυασμό Δ απαιτείται θυσία 0,2 μονάδων του αγαθού Χ.     

Δ1. Να συμπληρωθούν τα κενά (ερωτηματικά) του παραπάνω πίνακα κάνοντας τους κατάλληλους υπολογισμούς. 
Μονάδες 7

Δ2. Το κόστος ευκαιρίας του αγαθού Ψ σε όρους του αγαθού Χ είναι αυξανόμενο, σταθερό ή μειούμενο; Αιτιολογήστε με βάση την καταλληλότητα των παραγωγικών συντελεστών.
Μονάδες 5
Δ3. Ποια ποσότητα του αγαθού Υ πρέπει να θυσιαστεί προκειμένου η οικονομία να αυξήσει την παραγωγή του Χ από 25 σε 62 μονάδες;
Μονάδες 5
Δ4. Να εξετάσετε αν ο συνδυασμός Κ(Χ=23, Ψ=115) είναι εφικτός ή ανέφικτος. Τι συμβαίνει στην οικονομία όταν παράγει στο συγκεκριμένο συνδυασμό; Με ποιους τρόπους θα μπορούσε ο συνδυασμός Κ να γίνει μέγιστος;
Μονάδες 4

Δ5. Ποιο είναι το πραγματικό κόστος των 20 τελευταίων μονάδων του αγαθού Χ;
Μονάδες 4                                                                                                                           






